               19.6.2018

               RO

               Jurnalul Oficial al Uniunii Europene

               C 215/247

         P8_TA(2016)0397
   Cerere de apărare a privilegiilor și imunităților lui Mario Borghezio
   Decizia Parlamentului European din 25 octombrie 2016 privind cererea de apărare a privilegiilor și imunităților lui Mario Borghezio (2016/2028(IMM))
   (2018/C 215/38)

      Parlamentul European,

               —

               având în vedere cererea lui Mario Borghezio din 5 ianuarie 2016, comunicată în ședința plenară din 1 februarie 2016, pentru apărarea privilegiilor și imunităților sale în cadrul procedurii penale aflate pe rolul Tribunalului Milano (RGNR No 41838/13, RG GIP No 12607/14),

               —

               în urma audierii lui Mario Borghezio, în conformitate cu articolul 9 alineatul (5) din Regulamentul de procedură,

               —

               având în vedere articolele 8 și 9 din Protocolul nr. 7 privind privilegiile și imunitățile Uniunii Europene, precum și articolul 6 alineatul (2) din Actul din 20 septembrie 1976 privind alegerea membrilor Parlamentului European prin vot universal direct,

               —

               având în vedere hotărârile Curții de Justiție a Uniunii Europene din 12 mai 1964, 10 iulie 1986, 15 și 21 octombrie 2008, 19 martie 2010, 6 septembrie 2011 și 17 ianuarie 2013 (1),

               —

               având în vedere articolul 1 alineatul (1) litera (A) din Legea italiană nr. 205/1993,

               —

               având în vedere articolul 5 alineatul (2), articolul 7 și articolul 9 din Regulamentul său de procedură,

               —

               având în vedere raportul Comisiei pentru afaceri juridice (A8-0312/2016),

               A.

               întrucât un deputat în Parlamentul European, Mario Borghezio, a solicitat apărarea imunității sale parlamentare în temeiul articolelor 8 și 9 din Protocolul nr. 7, în cadrul unei proceduri penale aflate pe rolul Tribunalului Milano, întrucât, potrivit notei transmise de parchet, dl Borghezio ar fi pledat, în cursul unei emisiuni radiofonice, pentru idei bazate pe superioritate și ură rasială sau etnică, comportament pasibil de a fi pedepsit în conformitate cu articolul 1 litera (a) din Legea italiană nr. 205/1993;

               B.

               întrucât articolele 8 și 9 din Protocolul nr. 7 privind privilegiile și imunitățile Uniunii Europene se exclud reciproc (2); întrucât speța de față privește exclusiv opiniile presupus discriminatorii exprimate de un deputat în Parlamentul European; întrucât, în consecință, aplicabilitatea exclusivă a articolului 8 din Protocol este de la sine înțeleasă;

               C.

               întrucât, în conformitate cu articolul 8 din Protocolul nr. 7, deputații în Parlamentul European nu pot fi cercetați, reținuți sau urmăriți pentru opiniile sau voturile exprimate în cadrul exercitării funcțiilor lor;

               D.

               întrucât Curtea de Justiție a statuat că, pentru a beneficia de imunitate, opiniile unui deputat în Parlamentul European trebuie să fie exprimate în exercitarea funcțiilor sale, ceea ce impune existența unei legături între opinia exprimată și îndatoririle parlamentare; întrucât această legătură trebuie să fie directă și evidentă (3);

               E.

               întrucât, în timpul emisiunii radiofonice în cauză, lui Mario Borghezio i s-a cerut să se exprime în legătură cu numirea și competența unui nou membru al guvernului italian, și anume noul Ministru pentru Integrare;

               F.

               întrucât faptele cauzei, astfel cum sunt prezentate în documentele furnizate Comisiei pentru afaceri juridice și în cadrul audierii desfășurate în fața acesteia, arată că declarațiile făcute în timpul interviului nu au o legătură directă și evidentă cu îndatoririle sale parlamentare;

               G.

               întrucât, în special, declarațiile de care este acuzat excedează tonul ce caracterizează în general dezbaterea politică și, mai mult, sunt profund anti-parlamentare ca natură; întrucât acestea sunt contrare articolului 21 din Carta drepturilor fundamentale a Uniunii Europene și, prin urmare, nu se poate considera că au fost făcute în exercițiul atribuțiilor unui deputat în Parlamentul European;

               H.

               întrucât, prin urmare, nu se poate considera că Mario Borghezio acționa în exercițiul funcțiilor sale de deputat în Parlamentul European,

               I.

               întrucât Curtea de Justiție a statuat că, atunci când pe rolul unei instanțe naționale este înregistrată o acțiune împotriva unui deputat în Parlamentul European, iar instanța este informată cu privire la inițierea unei proceduri de apărare a imunității și privilegiilor deputatului respectiv, în conformitate cu Regulamentul de procedură al Parlamentului, respectiva instanță națională trebuie să suspende procedura judiciară și să-i solicite Parlamentului să emită un aviz în cel mai scurt timp (4); întrucât Tribunalul Milano, la care a fost intentată procedura judiciară împotriva dlui Borghezio, a refuzat să suspende procedura și a dispus continuarea acesteia în pofida unei cereri formulate de dl Borghezio pe baza jurisprudenței pertinente a Curții de Justiție,

               1.

               hotărăște să nu apere privilegiile și imunitatea lui Mario Borghezio;

               2.

               deplânge faptul că Tribunalul Milano, în pofida jurisprudenței pertinente a Curții de Justiție, a refuzat să suspende procedura intentată împotriva dlui Borghezio;

               3.

               se așteaptă ca autoritățile italiene să se conformeze întotdeauna pe deplin principiului statuat de Curtea de Justiție în legătură cu obligația impusă instanței competente de a suspenda procedura judiciară odată cu depunerea unei cereri de apărare a privilegiilor și imunității unui deputat în Parlamentul European;

               4.

               încredințează Președintelui sarcina de a transmite imediat prezenta decizie, precum și raportul comisiei competente, autorităților competente ale Republicii Italiene și lui Mario Borghezio.

      (1)  Hotărârea Curții de Justiție din 12 mai 1964, Wagner/Fohrmann și Krier, 101/63, ECLI:EU:C:1964:28, hotărârea Curții de Justiție din 10 iulie 1986, Wybot/Faure și alții, 149/85, ECLI:EU:C:1986:310, hotărârea Tribunalului din 15 octombrie 2008, Mote/Parlamentul, T-345/05, ECLI:EU:T:2008:440, hotărârea Curții de Justiție din 21 octombrie 2008, Marra/De Gregorio și Clemente, pronunțată în cauzele conexe C-200/07 și C-201/07, ECLI:EU:C:2008:579, hotărârea Tribunalului din 19 martie 2010, Gollnisch/Parlamentul, T-42/06, ECLI:EU:T:2010:102, hotărârea Curții de Justiție din 6 septembrie 2011, Patriciello, C-163/10, ECLI: EU:C:2011:543; hotărârea Tribunalului din 17 ianuarie 2013, Gollnisch/Parlamentul, pronunțată în cauzele conexe T-346/11 și T-347/11, ECLI:EU:T:2013:23.

      (2)  Cauzele conexe C-200/07 și C-201/07 Marra, menționate mai sus, punctul 45.

      (3)  Cauza C-163/10 Patriciello, menționată mai sus, punctele 33 și 35.

      (4)  Cauzele conexate C-200/07 și C-201/07 Marra, menționate mai sus, punctul 43.


title: Decizia (UE) 2018/937 a Consiliului European din 28 iunie 2018 de stabilire a componenței Parlamentului European

text:
               2.7.2018

               RO

               Jurnalul Oficial al Uniunii Europene

               LI 165/1

         DECIZIA (UE) 2018/937 A CONSILIULUI EUROPEAN
   din 28 iunie 2018
   de stabilire a componenței Parlamentului European
   CONSILIUL EUROPEAN,
   având în vedere Tratatul privind Uniunea Europeană, în special articolul 14 alineatul (2),
   având în vedere inițiativa Parlamentului European (1),
   având în vedere aprobarea Parlamentului European (2),
   întrucât:

               (1)

               Articolul 14 alineatul (2) primul paragraf din Tratatul privind Uniunea Europeană (TUE) prevede criteriile referitoare la componența Parlamentului European, și anume că numărul reprezentanților cetățenilor Uniunii nu poate depăși șapte sute cincizeci, plus președintele, că respectiva reprezentare este asigurată în mod proporțional descrescător, cu un prag minim de șase membri pentru fiecare stat membru și că niciunui stat membru nu i se atribuie mai mult de nouăzeci și șase de locuri.

               (2)

               Articolul 10 din TUE prevede, printre altele, că funcționarea Uniunii se întemeiază pe principiul democrației reprezentative, cetățenii fiind reprezentați direct, la nivelul Uniunii, în Parlamentul European și statele membre fiind reprezentate în Consiliu de guvernele lor, care la rândul lor răspund în mod democratic fie în fața parlamentelor naționale, fie în fața cetățenilor lor.

               (3)

               Prin urmare, articolul 14 alineatul (2) din TUE se aplică în contextul dispozițiilor cu aplicare mai largă privind instituțiile cuprinse în tratate, printre care se află și dispozițiile referitoare la adoptarea deciziilor în cadrul Consiliului,

         ADOPTĂ PREZENTA DECIZIE:
   Articolul 1
   În aplicarea articolului 14 alineatul (2) din TUE, se respectă următoarele principii:

               —

               la repartizarea locurilor în Parlamentul European se folosește integral pragul minim și cel maxim per stat membru stabilite în TUE, astfel încât să se reflecte cât mai fidel cu putință dimensiunile populațiilor respective ale statelor membre;

               —

               proporționalitatea descrescătoare se definește după cum urmează: raportul dintre populație și numărul de locuri pentru fiecare stat membru, înainte de a fi rotunjit la un număr întreg, variază în funcție de populația statului respectiv, astfel încât fiecare membru în Parlamentul European dintr-un stat membru mai populat să reprezinte mai mulți cetățeni decât fiecare membru în Parlamentul European dintr-un stat membru mai puțin populat, precum și invers, cu cât populația unui stat membru este mai mare, cu atât statul membru respectiv are dreptul la un număr mai mare de locuri în Parlamentul European;

               —

               repartizarea locurilor în Parlamentul European reflectă evoluțiile demografice din statele membre.

         Articolul 2
   Populația totală a statelor membre se calculează de către Comisie (Eurostat) pe baza celor mai recente date furnizate de către statele membre, în conformitate cu metoda instituită prin Regulamentul (UE) nr. 1260/2013 al Parlamentului European și al Consiliului (3).
   Articolul 3
   (1)   Numărul de reprezentanți în Parlamentul European aleși în fiecare stat membru se stabilește pentru legislatura 2019-2024 după cum urmează:

               Belgia

               21

               Bulgaria

               17

               Republica Cehă

               21

               Danemarca

               14

               Germania

               96

               Estonia

               7

               Irlanda

               13

               Grecia

               21

               Spania

               59

               Franța

               79

               Croația

               12

               Italia

               76

               Cipru

               6

               Letonia

               8

               Lituania

               11

               Luxemburg

               6

               Ungaria

               21

               Malta

               6

               Țările de Jos

               29

               Austria

               19

               Polonia

               52

               Portugalia

               21

               România

               33

               Slovenia

               8

               Slovacia

               14

               Finlanda

               14

               Suedia

               21

         (2)   Cu toate acestea, în cazul în care Regatul Unit este încă stat membru al Uniunii la începutul legislaturii 2019-2024, numărul de reprezentanți în Parlamentul European pentru fiecare stat membru care își preiau mandatul este cel prevăzut la articolul 3 din Decizia 2013/312/UE a Consiliului European (4) până în momentul în care retragerea Regatului Unit din Uniune produce efecte juridice.
   Din momentul în care retragerea Regatului Unit din Uniune produce efecte juridice, numărul de reprezentanți în Parlamentul European aleși în fiecare stat membru este cel stabilit la alineatul (1) din prezentul articol.
   Toți reprezentanții în Parlamentul European care ocupă locurile suplimentare rezultate din diferența dintre numărul de locuri alocate, în conformitate cu primul și al doilea paragraf, își iau în primire mandatele în Parlamentul European în același timp.
   Articolul 4
   Cu suficient timp înainte de începutul legislaturii 2024-2029, Parlamentul European prezintă Consiliului European, în conformitate cu articolul 14 alineatul (2) din TUE, o propunere de repartizare actualizată a locurilor în Parlamentul European.
   Articolul 5
   Prezenta decizie intră în vigoare în ziua următoare datei publicării sale în Jurnalul Oficial al Uniunii Europene.

      Adoptată la Bruxelles, 28 iunie 2018.

            Pentru Consiliul European

            Președintele

         D. TUSK

      (1)  Inițiativă adoptată la 7 februarie 2018 (nepublicată încă în Jurnalul Oficial).

      (2)  Aprobarea din 13 iunie 2018 (nepublicată încă în Jurnalul Oficial).

      (3)  Regulamentul (UE) nr. 1260/2013 al Parlamentului European și al Consiliului din 20 noiembrie 2013 privind statisticile demografice europene (JO L 330, 10.12.2013, p. 39).

      (4)  Decizia 2013/312/UE a Consiliului European din 28 iunie 2013 de stabilire a componenței Parlamentului European (JO L 181, 29.6.2013, p. 57).


title: Decizia (UE) 2018/929 a Consiliului din 25 iunie 2018 privind încheierea, în numele Uniunii, a Acordului dintre Uniunea Europeană și Confederația Elvețiană privind normele suplimentare referitoare la Instrumentul de sprijin financiar pentru frontiere externe și vize, în cadrul Fondului pentru securitate internă, pentru perioada 2014-2020

text:
               2.7.2018

               RO

               Jurnalul Oficial al Uniunii Europene

               L 165/1

         DECIZIA (UE) 2018/929 A CONSILIULUI
   din 25 iunie 2018
   privind încheierea, în numele Uniunii, a Acordului dintre Uniunea Europeană și Confederația Elvețiană privind normele suplimentare referitoare la Instrumentul de sprijin financiar pentru frontiere externe și vize, în cadrul Fondului pentru securitate internă, pentru perioada 2014-2020
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 77 alineatul (2), coroborat cu articolul 218 alineatul (6) al doilea paragraf litera (a),
   având în vedere propunerea Comisiei Europene,
   având în vedere aprobarea Parlamentului European (1),
   întrucât:

               (1)

               În conformitate cu Decizia (UE) 2018/404 a Consiliului (2), Acordul dintre Uniunea Europeană și Confederația Elvețiană privind normele suplimentare pentru Instrumentul de sprijin financiar pentru frontiere externe și vize, în cadrul Fondului pentru securitate internă pentru perioada 2014-2020 (denumit în continuare „acordul”) a fost semnat la data de 15 martie 2018, sub rezerva încheierii sale la o dată ulterioară.

               (2)

               Regulamentul (UE) nr. 515/2014 al Parlamentului European și al Consiliului (3) prevede că țările asociate la implementarea, punerea în aplicare și dezvoltarea acquis-ului Schengen participă la Instrumentul de sprijin financiar pentru frontiere externe și vize și că se încheie acorduri privind contribuțiile lor financiare și normele suplimentare necesare unei asemenea participări, inclusiv dispozițiile care asigură protejarea intereselor financiare ale Uniunii și a competențelor de audit ale Curții de Conturi.

               (3)

               În conformitate cu articolele 1 și 2 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la adoptarea prezentei decizii, aceasta nu este obligatorie pentru respectivul stat membru și nu i se aplică. Având în vedere faptul că prezenta decizie constituie o dezvoltare a acquis-ului Schengen, Danemarca decide, în conformitate cu articolul 4 din protocolul respectiv, în termen de șase luni de la data la care Consiliul decide cu privire la prezenta decizie, dacă o va pune în aplicare în legislația sa națională.

               (4)

               Prezenta decizie constituie o dezvoltare a dispozițiilor acquis-ului Schengen la care Regatul Unit nu participă, în conformitate cu Decizia 2000/365/CE a Consiliului (4); prin urmare, Regatul Unit nu participă la adoptarea prezentei decizii, aceasta nu este obligatorie pentru respectivul stat membru și nu i se aplică.

               (5)

               Prezenta decizie reprezintă o dezvoltare a dispozițiilor acquis-ului Schengen la care Irlanda nu participă, în conformitate cu Decizia 2002/192/CE a Consiliului (5); prin urmare, Irlanda nu participă la adoptarea prezentei decizii, aceasta nu este obligatorie pentru respectivul stat membru și nu i se aplică.

               (6)

               Acordul ar trebui să fie aprobat,

         ADOPTĂ PREZENTA DECIZIE:
   Articolul 1
   Se aprobă, în numele Uniunii, Acordul dintre Uniunea Europeană și Confederația Elvețiană privind normele suplimentare referitoare la Instrumentul de sprijin financiar pentru frontiere externe și vize, în cadrul Fondului pentru securitate internă, pentru perioada 2014-2020 (6).
   Textul acordului este atașat la prezenta decizie.
   Articolul 2
   Președintele Consiliului efectuează, în numele Uniunii, notificarea prevăzută la articolul 19 alineatul (2) din acord, prin care se exprimă consimțământul Uniunii Europene de a-și asuma obligații în temeiul acordului.
   Articolul 3
   Prezenta decizie intră în vigoare la data adoptării.

      Adoptată la Luxemburg, 25 iunie 2018.

            Pentru Consiliu

            Președintele

         N. DIMOV

      (1)  Aprobarea Parlamentului European din 13 martie 2018 (nepublicată încă în Jurnalul Oficial).

      (2)  Decizia (UE) 2018/404 a Consiliului din 13 martie 2018 privind semnarea, în numele Uniunii, a Acordului dintre Uniunea Europeană și Confederația Elvețiană privind normele suplimentare referitoare la Instrumentul de sprijin financiar pentru frontiere externe și vize, în cadrul Fondului pentru securitate internă, pentru perioada 2014-2020 (JO L 74, 16.3.2018, p. 1).

      (3)  Regulamentul (UE) nr. 515/2014 al Parlamentului European și al Consiliului din 16 aprilie 2014 de instituire, în cadrul Fondului pentru securitate internă, a instrumentului de sprijin financiar pentru frontiere externe și vize și de abrogare a Deciziei nr. 574/2007/CE (JO L 150, 20.5.2014, p. 143).

      (4)  Decizia 2000/365/CE a Consiliului din 29 mai 2000 privind solicitarea Regatului Unit al Marii Britanii și Irlandei de Nord de a participa la unele dintre dispozițiile acquis-ului Schengen (JO L 131, 1.6.2000, p. 43).

      (5)  Decizia 2002/192/CE a Consiliului din 28 februarie 2002 privind solicitarea Irlandei de a participa la unele dintre dispozițiile acquis-ului Schengen (JO L 64, 7.3.2002, p. 20).

      (6)  Data intrării în vigoare a acordului va fi publicată în Jurnalul Oficial al Uniunii Europene de către Secretariatul General al Consiliului


title: Decizia Consiliului din 16 iulie 2018 de numire a unui membru în cadrul Consiliului de administrație al Agenției Europene pentru Produse Chimice

text:
               19.7.2018

               RO

               Jurnalul Oficial al Uniunii Europene

               C 253/7

         DECIZIA CONSILIULUI
   din 16 iulie 2018
   de numire a unui membru în cadrul Consiliului de administrație al Agenției Europene pentru Produse Chimice
   (2018/C 253/02)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1907/2006 al Parlamentului European și al Consiliului din 18 decembrie 2006 privind înregistrarea, evaluarea, autorizarea și restricționarea substanțelor chimice (REACH), de înființare a Agenției Europene pentru Produse Chimice, de modificare a Directivei 1999/45/CE și de abrogare a Regulamentului (CEE) nr. 793/93 al Consiliului și a Regulamentului (CE) nr. 1488/94 al Comisiei, precum și a Directivei 76/769/CEE a Consiliului și a Directivelor 91/155/CEE, 93/67/CEE, 93/105/CE și 2000/21/CE ale Comisiei (1), în special articolul 79,
   întrucât:

               (1)

               Articolul 79 din Regulamentul (CE) nr. 1907/2006 prevede numirea de către Consiliu, a câte unui reprezentant din fiecare stat membru în calitate de membru în cadrul Consiliului de administrație al Agenției Europene pentru Produse Chimice (denumit în continuare „Consiliul de administrație”).

               (2)

               Prin decizia din 11 mai 2015 (2), Consiliul a numit 15 membri în cadrul Consiliului de administrație.

               (3)

               Guvernul maltez a informat Consiliul cu privire la intenția sa de a-l înlocui pe reprezentantul maltez în cadrul Consiliului de administrație și a prezentat o nominalizare pentru un nou reprezentant, care ar trebui să fie numit pentru perioada rămasă până la 31 mai 2019,

         ADOPTĂ PREZENTA DECIZIE:
   Articolul 1
   Doamna Ingrid BORG, cetățean maltez, născută la 8 aprilie 1981, este numită în calitate de membru în cadrul Consiliului de administrație în locul domnului Edward XUEREB, pentru perioada cuprinsă între 16 iulie 2018 și 31 mai 2019.
   Articolul 2
   Prezenta decizie intră în vigoare la data adoptării.

      Adoptată la Bruxelles, 16 iulie 2018.

            Pentru Consiliu

            Președintele

         J. BOGNER-STRAUSS

      (1)  JO L 396, 30.12.2006, p. 1.

      (2)  Decizia Consiliului din 11 mai 2015 de numire a cincisprezece membri ai Consiliului de administrație al Agenției Europene pentru Produse Chimice (JO C 161, 14.5.2015, p. 2).


title: Decizia Consiliului din 16 iulie 2018 privind reînnoirea Consiliului de conducere al Centrului European pentru Dezvoltarea Formării Profesionale

text:
               19.7.2018

               RO

               Jurnalul Oficial al Uniunii Europene

               C 253/9

         DECIZIA CONSILIULUI
   din 16 iulie 2018
   privind reînnoirea Consiliului de conducere al Centrului European pentru Dezvoltarea Formării Profesionale
   (2018/C 253/03)
   CONSILIUL UNIUNII EUROPENE,
   având în vedere Regulamentul (CEE) nr. 337/75 al Consiliului din 10 februarie 1975 privind înființarea Centrului European pentru dezvoltarea formării profesionale (1), în special articolul 4,
   având în vedere listele cu candidaturi înaintate Consiliului de către guvernele statelor membre cu privire la reprezentanții acestora și de către Comisie cu privire la reprezentanții lucrătorilor și ai patronatelor,
   întrucât:

               (1)

               Prin deciziile din 14 iulie 2015 (2) și 14 septembrie 2015 (3), Consiliul a numit membrii Consiliului de conducere al Centrului European pentru Dezvoltarea Formării Profesionale („centrul”) pentru perioada 18 septembrie 2015-17 septembrie 2018.

               (2)

               Membrii Consiliului de conducere al centrului ar trebui numiți pentru o perioadă de trei ani,

         ADOPTĂ PREZENTA DECIZIE:
   Articolul 1
   Următoarele persoane sunt numite în calitatea de membri ai Consiliului de conducere al Centrului European pentru Dezvoltarea Formării Profesionale pentru perioada 18 septembrie 2018-17 septembrie 2021:
   I.   REPREZENTANȚI AI GUVERNELOR:

               Belgia (prin rotație)

               Comunitatea flamandă: doamna Nathalie VERSTRAETE
               Comunitatea franceză: domnul Guibert DEBROUX

               Republica Cehă

               doamna Marta STARÁ

               Danemarca

               doamna Lise Lotte TOFT

               Germania

               domnul Peter THIELE

               Estonia

               doamna Rita SIILIVASK

               Irlanda

               doamna Selen GUERIN

               Grecia

               domnul Pafsanias-Andreas PAPAGEORGIOU

               Franța

               doamna Nadine NERGUISIAN

               Croația

               doamna Vesna HRVOJ-ŠIC

               Cipru

               domnul George PANAYIDES

               Letonia

               doamna Rūta GINTAUTE-MARIHINA

               Lituania

               domnul Saulius ZYBARTAS

               Ungaria

               doamna Krisztina TOMORNÉ VUJKOV

               Malta

               domnul Vince MAIONE

               Țările de Jos

               domnul Peter van IJSSELMUIDEN

               Austria

               domnul Eduard STAUDECKER

               Polonia

               domnul Piotr BARTOSIAK

               România

               doamna Felicia Ioana SĂNDULESCU

               Slovenia

               doamna Slavica ČERNOŠA

               Finlanda

               domnul Kari NYYSSÖLÄ

               Suedia

               doamna Carina LINDÉN

               Regatul Unit

               doamna Ann MILLER

   II.   REPREZENTANȚI AI ORGANIZAȚIILOR LUCRĂTORILOR:

               Belgia

               doamna Françoise WIBRIN

               Bulgaria

               doamna Yuliya SIMEONOVA

               Republica Cehă

               domnul Petr PEČENKA

               Danemarca

               domnul Erik SCHMIDT

               Germania

               domnul Mario PATUZZI

               Estonia

               doamna Kaja TOOMSALU

               Irlanda

               domnul Frank VAUGHAN

               Grecia

               domnul Georgios CHRISTOPOULOS

               Spania

               domnul Juan-Carlos MORALES

               Franța

               doamna Christine SAVANTRE

               Croația

               doamna Katarina RUMORA

               Italia

               doamna Milena MICHELETTI
               domnul Fabrizio DACREMA (începând din noiembrie 2018)

               Letonia

               doamna Linda ROMELE

               Luxemburg

               domnul Jean-Claude REDING

               Malta

               doamna Elaine GERMANI

               Țările de Jos

               doamna Isabel COENEN

               Austria

               doamna Isabelle OURNY

               Polonia

               doamna Dagmara IWANCIW

               Portugalia

               domnul José CORDEIRO

               Slovenia

               doamna Sanja LEBAN TROJAR

               Slovacia

               doamna Petronela KURAJOVÁ

               Finlanda

               doamna Kirsi RASINAHO

               Suedia

               doamna Ann-Sofi SJÖBERG

               Regatul Unit

               doamna Kirsi-Marja KEKKI

   III.   REPREZENTANȚI AI ORGANIZAȚIILOR PATRONALE:

               Belgia

               doamna Anneleen BETTENS

               Republica Cehă

               domnul Miloš RATHOUSKÝ

               Danemarca

               domnul Alex HOOSHIAR

               Germania

               doamna Barbara DORN

               Estonia

               doamna Anneli ENTSON

               Irlanda

               domnul Tony DONOHOE

               Grecia

               domnul Christos IOANNOU

               Franța

               doamna Siham SAIDI

               Cipru

               doamna Maria STYLIANOU THEODORU

               Letonia

               doamna Ilona KIUKUCANE

               Ungaria

               doamna Adrienn BÁLINT

               Malta

               domnul Joe FARRUGIA

               Austria

               domnul Gerhard RIEMER

               Polonia

               domnul Andrzej STĘPNIKOWSKI

               Portugalia

               doamna Ana Maria SANTOS GOUVEIA LOPES

               România

               domnul Julian GROPOSILA

               Slovenia

               domnul Simon OGRIZEK

               Slovacia

               domnul Martin HOŠTÁK

               Finlanda

               doamna Mirja HANNULA

               Suedia

               domnul Pär LUNDSTRÖM

               Regatul Unit

               domnul Graham LANE

         Articolul 2
   Consiliul numește membrii încă nenominalizați la o dată ulterioară.
   Articolul 3
   Prezenta decizie intră în vigoare la data adoptării.
   Articolul 4
   Prezenta decizie se publică, pentru informare, în Jurnalul Oficial al Uniunii Europene.

      Adoptată la Bruxelles, 16 iulie 2018.

            Pentru Consiliu

            Președintele

         J. BOGNER-STRAUSS

      (1)  JO L 39, 13.2.1975, p. 1.

      (2)  Decizia Consiliului din 14 iulie 2015 privind reînnoirea Consiliului de conducere al Centrului European pentru Dezvoltarea Formării Profesionale (JO C 232, 16.7.2015, p. 2).

      (3)  Decizia Consiliului din 14 septembrie 2015 privind reînnoirea Consiliului de conducere al Centrului European pentru Dezvoltarea Formării Profesionale (JO C 305, 16.9.2015, p. 2).


title: Decizia (UE) 2018/1062 a Consiliului din 16 iulie 2018 privind poziția care urmează să fie adoptată, în numele Uniunii Europene, în cadrul Comitetului mixt CETA instituit prin Acordul economic și comercial cuprinzător dintre Canada, pe de o parte, și Uniunea Europeană și statele sale membre, pe de altă parte, în ceea ce privește adoptarea regulamentului de procedură al Comitetului mixt CETA și al comitetelor specializate

text:
                  27.7.2018

                  RO

                  Jurnalul Oficial al Uniunii Europene

                  L 190/13

         DECIZIA (UE) 2018/1062 A CONSILIULUI
         din 16 iulie 2018
         privind poziția care urmează să fie adoptată, în numele Uniunii Europene, în cadrul Comitetului mixt CETA instituit prin Acordul economic și comercial cuprinzător dintre Canada, pe de o parte, și Uniunea Europeană și statele sale membre, pe de altă parte, în ceea ce privește adoptarea regulamentului de procedură al Comitetului mixt CETA și al comitetelor specializate
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 91, coroborat cu articolul 100 alineatul (2), articolul 207 alineatul (4) primul paragraf și cu articolul 218 alineatul (9),
         având în vedere propunerea Comisiei Europene,
         întrucât:

                     (1)

                     Decizia (UE) 2017/37 a Consiliului (1) prevede semnarea, în numele Uniunii Europene, a Acordului economic și comercial cuprinzător (CETA) dintre Canada, pe de o parte, și Uniunea Europeană și statele sale membre, pe de altă parte (denumit în continuare „acordul”). Acordul a fost semnat la data de 30 octombrie 2016.

                     (2)

                     Decizia (UE) 2017/38 a Consiliului (2) prevede aplicarea cu titlu provizoriu a unor părți din acord, inclusiv înființarea Comitetului mixt CETA și a comitetelor specializate. Acordul este aplicat cu titlu provizoriu începând de la 21 septembrie 2017.

                     (3)

                     În temeiul articolului 26.1 alineatul (4) litera (d) din acord, comitetul mixt urmează să își adopte propriul regulament de procedură.

                     (4)

                     În conformitate cu articolul 26.2 alineatul (4) din acord, comitetele specializate urmează să își stabilească și să își modifice propriile norme procedurale, în cazul în care consideră necesar acest lucru.

                     (5)

                     Comitetul mixt CETA, în cursul primei sale reuniuni, adoptă propriul regulament de procedură, astfel cum se prevede în acord.

                     (6)

                     Cu excepția cazului în care se decide altfel, în conformitate cu articolul 26.2 alineatul (4) din acord, regulamentul de procedură urmează să se aplice mutatis mutandis comitetelor specializate.

                     (7)

                     Prin urmare, ar trebui să se stabilească poziția care urmează să fie adoptată, în numele Uniunii, în cadrul Comitetului mixt CETA pe baza proiectului atașat de decizie a Comitetului mixt CETA privind regulamentul său de procedură pentru a asigura punerea în aplicare eficientă a acordului,

               ADOPTĂ PREZENTA DECIZIE:

            Articolul 1
            Poziția care urmează să fie adoptată, în numele Uniunii, în cadrul primei reuniuni a Comitetului mixt CETA instituit prin Acordul economic și comercial cuprinzător dintre Canada, pe de o parte, și Uniunea Europeană și statele sale membre, pe de altă parte, în ceea ce privește adoptarea regulamentului de procedură al Comitetului mixt CETA și al comitetelor specializate se bazează pe proiectul de decizie a Comitetului mixt CETA atașat la prezenta decizie.

            Articolul 2
            Prezenta decizie se adresează Comisiei.

            Adoptată la Bruxelles, 16 iulie 2018.

                  Pentru Consiliu

                  Președintele

               J. BOGNER-STRAUSS

            (1)  Decizia (UE) 2017/37 a Consiliului din 28 octombrie 2016 privind semnarea, în numele Uniunii Europene, a Acordului economic și comercial cuprinzător (CETA) dintre Canada, pe de o parte, și Uniunea Europeană și statele sale membre, pe de altă parte (JO L 11, 14.1.2017, p. 1).

            (2)  Decizia (UE) 2017/38 a Consiliului din 28 octombrie 2016 privind aplicarea cu titlu provizoriu a Acordului economic și comercial cuprinzător (CETA) dintre Canada, pe de o parte, și Uniunea Europeană și statele sale membre, pe de altă parte (JO L 11, 14.1.2017, p. 1080).

            PROIECT
            DECIZIA NR. […/2018] A COMITETULUI MIXT CETA
            din …
            de adoptare a propriului regulament de procedură și a regulamentului de procedură al comitetelor specializate
            COMITETUL MIXT CETA,
            având în vedere Acordul economic și comercial cuprinzător (CETA) între Canada, pe de o parte, și Uniunea Europeană și statele sale membre, pe de altă parte, în special articolul 26.1 alineatul (4) litera (d) și articolul 26.2 alineatul (4),
            întrucât:

                        (1)

                        În conformitate cu articolul 30.7 alineatul (3) din acord, anumite părți ale acestuia au fost aplicate cu titlu provizoriu de la 21 septembrie 2017.

                        (2)

                        În temeiul articolului 26.1 alineatul (4) litera (d) din acord, Comitetul mixt CETA adoptă propriul regulament de procedură.

                        (3)

                        În conformitate cu articolul 26.2 alineatul (4) din acord, comitetele specializate își stabilesc și modifică propriul regulament de procedură, în cazul în care consideră necesar acest lucru,

                  DECIDE:
            Se adoptă Regulamentul de procedură al Comitetului mixt CETA și al comitetelor specializate, astfel cum este prevăzut în anexă.

               Adoptată la …, ….

                     Pentru Comitetul mixt CETA

                     Copreședinții

            ANEXĂ
            REGULAMENT DE PROCEDURĂ AL COMITETULUI MIXT CETA

               Articolul 1
               Componență și președinție

                  (1)   Comitetul mixt CETA instituit în conformitate cu articolul 26.1 din Acordul economic și comercial cuprinzător (CETA) între Canada, pe de o parte, și Uniunea Europeană și statele membre ale acesteia, pe de altă parte, (denumit în continuare „acordul”) îndeplinește sarcinile prevăzute la articolul 26.1 din acord, își asumă responsabilitatea pentru punerea în aplicare și aplicarea corectă a acordului și contribuie la realizarea obiectivelor sale generale.

                  (2)   În conformitate cu articolul 26.1 alineatul (1) din acord, Comitetul mixt CETA este compus din reprezentanți ai părților la acord (denumiți în continuare „membrii Comitetului mixt CETA”) și este prezidat în comun de ministrul pentru Comerț Internațional din Canada și de membrul Comisiei Europene responsabil pentru comerț. Copreședinții pot fi reprezentați de persoane desemnate în acest scop, astfel cum se prevede la articolul 26.1 alineatul (1) din acord.

                  (3)   Părțile din prezentul regulament de procedură sunt cele definite la articolul 1.1 din acord.

               Articolul 2
               Reprezentarea

                  (1)   Fiecare parte la acord va notifica celeilalte părți o listă a membrilor săi în Comitetul mixt CETA. Lista va fi gestionată și actualizată de către secretariatul Comitetului mixt CETA.

                  (2)   În cazul în care nu poate participa la o reuniune, un copreședinte al Comitetului mixt CETA poate fi reprezentat de o persoană desemnată de acesta. Copreședintele sau persoana desemnată de acesta va informa, în scris, celălalt copreședinte și punctul de contact desemnat relevant cu cât mai mult timp înainte de reuniune.

                  (3)   Persoana desemnată de copreședintele Comitetului mixt CETA va exercita drepturile copreședintelui respectiv în măsura în care a fost desemnat. În prezentul regulament de procedură, referirile ulterioare la membrii și la copreședinții Comitetului mixt CETA se vor înțelege ca incluzând în același timp și persoanele desemnate de aceștia.

               Articolul 3
               Secretariatul Comitetului mixt CETA
               Punctele de contact CETA desemnate de părțile la acord în conformitate cu articolul 26.5 din acord vor constitui secretariatul Comitetului mixt CETA.

               Articolul 4
               Reuniunile

                  (1)   În conformitate cu articolul 26.1 alineatul (2) din acord, Comitetul mixt CETA se reunește o dată pe an sau la cererea uneia dintre părțile la acord. Reuniunile vor avea loc alternativ la Bruxelles și Ottawa, cu excepția cazului în care copreședinții decid altfel.

                  (2)   În conformitate cu articolul 26.6 alineatul (1) din acord, reuniunile Comitetului mixt CETA pot avea loc prin videoconferință sau prin teleconferință.

                  (3)   Fiecare reuniune a Comitetului mixt CETA va fi convocată de secretariatul Comitetului mixt CETA la data și la locul convenite de către părțile la acord. În conformitate cu articolul 26.6 alineatul (2), părțile la acord se angajează să se reunească în termen de 30 de zile după ce o parte primește o cerere de reuniune de la cealaltă parte la acord.

               Articolul 5
               Delegații
               Membrii Comitetului mixt CETA pot fi însoțiți de funcționari publici. Înaintea fiecărei reuniuni, copreședinții Comitetului mixt CETA vor fi informați cu privire la componența prevăzută a delegației fiecărei părți la acord.

               Articolul 6
               Documente
               În cazul în care deliberările Comitetului mixt CETA se întemeiază pe documente justificative scrise, secretariatul Comitetului mixt CETA le va numerota și le va transmite ca documente ale Comitetului mixt CETA.

               Articolul 7
               Corespondența

                  (1)   Corespondența adresată copreședinților Comitetului mixt CETA va fi transmisă secretariatului Comitetului mixt CETA pentru a fi difuzată, atunci când este cazul, membrilor Comitetului mixt CETA.

                  (2)   Corespondența din partea copreședinților Comitetului mixt CETA va fi transmisă destinatarilor de către secretariatul Comitetului mixt CETA și va fi numerotată și difuzată, atunci când este cazul, membrilor Comitetului mixt CETA.

               Articolul 8
               Ordinea de zi a reuniunilor

                  (1)   Secretariatul Comitetului mixt CETA va stabili, pentru fiecare reuniune, o ordine de zi provizorie. Aceasta se va transmite, împreună cu documentele relevante, membrilor Comitetului mixt CETA, inclusiv copreședinților, cel târziu cu 15 zile calendaristice înainte de începerea reuniunii.

                  (2)   Ordinea de zi provizorie va cuprinde punctele cu privire la care secretariatul Comitetului mixt CETA a primit, din partea unei părți la acord, o cerere de înscriere pe ordinea de zi, împreună cu documentele relevante, cel târziu cu 21 de zile înainte de începerea reuniunii.

                  (3)   Copreședinții Comitetului mixt CETA vor face publică o versiune aprobată de ambele părți a ordinii de zi provizorii a Comitetului mixt CETA înainte de reuniune, sub rezerva aplicării articolului 26.4 din acord.

                  (4)   Ordinea de zi va fi adoptată de Comitetul mixt CETA la începutul fiecărei reuniuni. Pe ordinea de zi se pot înscrie și alte puncte pe lângă cele care figurează pe ordinea de zi provizorie, dacă părțile convin astfel.

                  (5)   Copreședinții Comitetului mixt CETA pot, de comun acord, invita observatori, inclusiv reprezentanți ai altor organisme ale părților la acord sau experți independenți să participe la reuniunile Comitetului pentru a furniza informații cu privire la subiecte specifice.

                  (6)   Copreședinții Comitetului mixt CETA pot, de comun acord, să reducă sau să majoreze termenele indicate la alineatele (1) și (2), pentru a ține cont de cerințele unui caz particular.

               Articolul 9
               Procese-verbale

                  (1)   Secretariatul Comitetului mixt CETA redactează proiectul de proces-verbal al fiecărei reuniuni, în mod normal în termen de 21 de zile de la încheierea reuniunii, cu excepția cazului în care se decide altfel de comun acord.

                  (2)   Ca regulă generală, procesul-verbal va rezuma fiecare punct de pe ordinea de zi, specificând, dacă este cazul:

                              (a)

                              documentele prezentate Comitetului Mixt CETA;

                              (b)

                              orice declarație a cărei înscriere în procesul-verbal a fost solicitată de către un membru al Comitetului mixt CETA și

                              (c)

                              deciziile adoptate, recomandările făcute, declarațiile convenite și concluziile operaționale adoptate cu privire la puncte specifice.

                  (3)   Procesul-verbal va cuprinde o listă cu numele, funcțiile și afilierile tuturor persoanelor care au participat la reuniune în orice calitate.

                  (4)   Procesul-verbal se aprobă în scris de către copreședinți în termen de 28 de zile de la data reuniunii sau la orice altă dată decisă de părțile la acord. Odată aprobat, două copii ale procesului-verbal vor fi semnate de punctele de contact ale secretariatului Comitetului mixt CETA, iar fiecare dintre părțile la acord va primi o copie originală a acestor documente. Părțile pot decide că semnarea și schimbul de copii electronice satisfac această cerință. Copii ale proceselor-verbale semnate vor fi transmise membrilor Comitetului mixt CETA.

                  (5)   Secretariatul Comitetului mixt CETA va pregăti, de asemenea, un rezumat al procesului-verbal. Odată ce copreședinții Comitetului mixt au aprobat textul rezumatului, aceștia îl vor face public sub rezerva aplicării articolului 26.4 din acord.

               Articolul 10
               Decizii și recomandări

                  (1)   Comitetul mixt CETA ia decizii în ceea ce privește toate aspectele prevăzute în acord și poate, de asemenea, formula recomandări adecvate. Comitetul mixt CETA acționează de comun acord, în conformitate cu articolul 26.3 alineatul (3) din acord.

                  (2)   În perioada dintre reuniuni, Comitetul mixt CETA poate adopta decizii sau recomandări printr-o procedură scrisă, în cazul în care părțile la acord iau decizii de comun acord. În acest sens, textul propunerii va fi transmis în scris de la copreședinți către membrii Comitetului mixt CETA în conformitate cu articolul 7, specificându-se un termen în care membrii vor face cunoscute orice preocupări sau modificări pe care doresc le efectueze. Propunerile adoptate vor fi comunicate în conformitate cu articolul 7, după expirarea termenului, și vor fi înregistrate în procesul-verbal al următoarei reuniuni.

                  (3)   În cazul în care Comitetul mixt CETA este împuternicit în temeiul acordului să adopte decizii, recomandări sau interpretări, astfel de acte poartă titlul de „decizie”, respectiv, „recomandare” sau „interpretare”. Secretariatul Comitetului mixt CETA va atribui fiecărei decizii, recomandări sau interpretări un număr de ordine, data adoptării și o descriere a obiectului acestora. Fiecare decizie va preciza data intrării sale în vigoare, sub rezerva finalizării oricăror cerințe și proceduri interne necesare.

                  (4)   Fiecare decizie, recomandare sau interpretare va fi semnată de copreședinții Comitetului mixt CETA.

                  (5)   Părțile la acord vor asigura publicarea deciziilor, recomandărilor sau interpretărilor adoptate de Comitetul mixt CETA.

                  (6)   În cazul deciziilor Comitetului mixt CETA de modificare a protocoalelor și a anexelor la acord în temeiul articolului 30.2 alineatul (2) din acord, toate versiunile lingvistice sunt în egală măsură autentice, astfel cum se prevede la articolul 30.11 din acord.

               Articolul 11
               Publicitate și confidențialitate

                  (1)   Reuniunile Comitetului mixt CETA nu vor fi deschise publicului, cu excepția cazului în care acordul prevede altfel sau copreședinții decid altfel.

                  (2)   Atunci când o parte la acord transmite Comitetului mixt CETA sau oricărui comitet specializat ori unui alt organism instituit în temeiul acordului informații considerate confidențiale sau protejate împotriva divulgării în conformitate cu legile și reglementările sale, cealaltă parte la acord trebuie să trateze respectivele informații ca fiind confidențiale, în conformitate cu articolul 26.4 din acord.

               Articolul 12
               Limbi

                  (1)   Limbile oficiale ale Comitetului mixt CETA sunt limbile oficiale ale părților la acord.

                  (2)   Limbile de lucru ale Comitetului mixt CETA sunt engleza și/sau franceza. Cu excepția unei decizii contrare a copreședinților, Comitetul mixt CETA își va baza în mod obișnuit deliberările pe documentele redactate în aceste limbi.

               Articolul 13
               Cheltuieli

                  (1)   Fiecare parte la acord va suporta orice cheltuieli rezultate în urma participării sale la reuniunile Comitetului mixt CETA.

                  (2)   Cheltuielile aferente organizării reuniunilor și reproducerii documentelor vor fi suportate de partea la acord care găzduiește reuniunea.

                  (3)   Cheltuielile legate de interpretarea din și în limbile de lucru ale Comitetului mixt CETA din cadrul reuniunilor vor fi suportate de partea la acord care găzduiește reuniunea. În cazul în care una dintre părțile la acord solicită interpretarea și traducerea din sau în alte limbi decât limbile de lucru menționate la articolul 12, aceasta va suporta cheltuielile pentru serviciile respective.

               Articolul 14
               Comitetele specializate și alte organisme

                  (1)   În conformitate cu articolul 26.1 alineatul (4) litera (b) din acord, Comitetul mixt CETA supraveghează activitatea tuturor comitetelor specializate și a altor organisme înființate în temeiul acordului.

                  (2)   Comitetul mixt CETA va fi informat în scris despre punctele de contact desemnate de comitetele specializate sau de alte organisme înființate în temeiul acordului. Întreaga corespondență, toate documentele și comunicările relevante între punctele de contact ale fiecărui comitet specializat privind punerea în aplicare a acordului se transmit simultan secretariatului Comitetului mixt CETA.

                  (3)   În conformitate cu articolul 26.2 alineatul (6), comitetele specializate informează Comitetul mixt CETA cu privire la rezultatele și concluziile fiecărei reuniuni.

                  (4)   Cu excepția cazului în care se decide altfel de către fiecare comitet specializat, în conformitate cu articolul 26.2 alineatul (4) din acord, prezentul regulament de procedură se aplică mutatis mutandis comitetelor specializate și altor organisme înființate în temeiul acordului.


Decizia Comisiei din 03/08/2018 de declarare a unei concentrări compatibilă cu piaţa comună (Cazul COMP/M.8786 - APG Asset Management / DV4 / Qatari Diar Europe LLP) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


title: Decizia (UE, Euratom) 2018/1150 a reprezentanților guvernelor statelor membre din 25 iulie 2018 de numire a unui judecător în cadrul Curții de Justiție

text:
                  20.8.2018

                  RO

                  Jurnalul Oficial al Uniunii Europene

                  L 209/1

         DECIZIA (UE, Euratom) 2018/1150 A REPREZENTANȚILOR GUVERNELOR STATELOR MEMBRE
         din 25 iulie 2018
         de numire a unui judecător în cadrul Curții de Justiție
         REPREZENTANȚII GUVERNELOR STATELOR MEMBRE ALE UNIUNII EUROPENE,
         având în vedere Tratatul privind Uniunea Europeană, în special articolul 19,
         având în vedere Tratatul privind funcționarea Uniunii Europene, în special articolele 253 și 255,
         având în vedere Tratatul de instituire a Comunității Europene a Energiei Atomice, în special articolul 106a alineatul (1),
         întrucât:

                     (1)

                     Mandatele a 14 judecători și a cinci avocați generali ai Curții de Justiție urmează să expire la 6 octombrie 2018. Este necesară efectuarea unor numiri pentru ocuparea acestor posturi pentru perioada care începe la 7 octombrie 2018.

                     (2)

                     Mandatul judecătorilor și avocaților generali are o durată de șase ani.

                     (3)

                     Candidatura domnului Nuno José CARDOSO DA SILVA PIÇARRA a fost propusă pentru postul de judecător în cadrul Curții de Justiție.

                     (4)

                     Comitetul instituit în temeiul articolului 255 din Tratatul privind funcționarea Uniunii Europene a emis un aviz cu privire la capacitatea domnului Nuno José CARDOSO DA SILVA PIÇARRA de a exercita funcția de judecător în cadrul Curții de Justiție,

               ADOPTĂ PREZENTA DECIZIE:

            Articolul 1
            Domnul Nuno José CARDOSO DA SILVA PIÇARRA este numit judecător în cadrul Curții de Justiție pentru perioada cuprinsă între 7 octombrie 2018 și 6 octombrie 2024.

            Articolul 2
            Prezenta decizie intră în vigoare în ziua următoare datei publicării în Jurnalul Oficial al Uniunii Europene.

            Adoptată la Bruxelles, 25 iulie 2018.

                  Președintele

               N. MARSCHIK


Decizia Comisiei din 30/08/2018 de declarare a unei concentrări compatibilă cu piaţa comună (Cazul COMP/M.8982 - Ivanhoe Cambridge / Public Sector Pension Investment Board / LPs) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


title: Decizia (UE) 2018/1222 a Comisiei din 5 septembrie 2018 privind propunerea de inițiativă cetățenească intitulată „End the Cage Age” [notificată cu numărul C(2018) 5829]

text:
                  10.9.2018

                  RO

                  Jurnalul Oficial al Uniunii Europene

                  L 227/7

         DECIZIA (UE) 2018/1222 A COMISIEI
         din 5 septembrie 2018
         privind propunerea de inițiativă cetățenească intitulată „End the Cage Age”

               [notificată cu numărul C(2018) 5829]

         (Numai textul în limba engleză este autentic)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 211/2011 al Parlamentului European și al Consiliului din 16 februarie 2011 privind inițiativa cetățenească (1), în special articolul 4,
         întrucât:

                     (1)

                     Obiectul propunerii de inițiativă cetățenească intitulate „End the Cage Age” se referă la următorul aspect: „Sute de milioane de animale de fermă din UE sunt ținute în cuști pentru cea mai mare parte a vieții lor, ceea ce le cauzează o suferință imensă. Solicităm Comisiei Europene să pună capăt acestui tratament inuman aplicat animalelor de fermă”.

                     (2)

                     Obiectivele propunerii de inițiativă cetățenească sunt următoarele: „Închiderea în cuști provoacă, în fiecare an, suferință unui număr foarte mare de animale de fermă. Această practică este crudă și inutilă, dată fiind viabilitatea sistemelor de creștere fără cuști, care asigură o bunăstare sporită. Prin urmare, Comisia este invitată să propună o legislație care să interzică utilizarea următoarelor: cuști pentru găini ouătoare, iepuri, puicuțe, pui de carne pentru reproducere, găini ouătoare pentru reproducere, prepelițe, rațe și gâște; boxe de fătare pentru scroafe; boxe pentru scroafe, dacă acestea nu sunt încă interzise; boxe individuale pentru viței, dacă acestea nu sunt încă interzise.”

                     (3)

                     Tratatul privind Uniunea Europeană (TUE) consolidează cetățenia Uniunii și îmbunătățește în continuare funcționarea democratică a Uniunii prevăzând, printre altele, că fiecare cetățean trebuie să aibă dreptul de a participa la viața democratică a Uniunii prin intermediul unei inițiative cetățenești europene.

                     (4)

                     În acest scop, procedurile și condițiile necesare pentru o inițiativă cetățenească ar trebui să fie clare, simple, accesibile și proporționale cu natura inițiativei cetățenești, astfel încât să încurajeze participarea cetățenilor și să sporească accesibilitatea Uniunii.

                     (5)

                     Un act juridic al Uniunii în scopul punerii în aplicare a tratatelor poate fi adoptat pentru a stabili dispozițiile necesare în vederea îndeplinirii obiectivelor politicii agricole comune, inclusiv interdicția de plasare în cuști în contextul producției agricole, în temeiul articolului 43 alineatul (2) din TFUE.

                     (6)

                     Propunerea de inițiativă cetățenească, în măsura în care vizează propuneri ale Comisiei pentru un act juridic care stabilește interdicții legate de producția agricolă, nu se află vădit în afara sferei de competență a Comisiei în ceea ce privește prezentarea unei propuneri de act juridic al Uniunii în scopul punerii în aplicare a tratatelor, în conformitate cu articolul 4 alineatul (2) litera (b) din regulament.

                     (7)

                     În plus, s-a constituit comitetul cetățenilor și s-au desemnat persoane de contact în conformitate cu articolul 3 alineatul (2) din regulament, iar propunerea de inițiativă cetățenească nu este nici vădit abuzivă, neserioasă sau vexatorie și nici nu contravine vădit valorilor Uniunii, prevăzute la articolul 2 din TUE.

                     (8)

                     Prin urmare, propunerea de inițiativă cetățenească intitulată „End the Cage Age” ar trebui înregistrată,

               ADOPTĂ PREZENTA DECIZIE:

            Articolul 1

               (1)   Se înregistrează propunerea de inițiativă cetățenească intitulată „End the Cage Age”.

               (2)   Se pot colecta declarații de susținere pentru această propunere de inițiativă cetățenească, pe baza constatării faptului că aceasta vizează propuneri ale Comisiei pentru un act juridic care stabilește interdicții legate de producția agricolă.

            Articolul 2
            Prezenta decizie intră în vigoare la 11 septembrie 2018.

            Articolul 3
            Prezenta decizie se adresează organizatorilor (membrilor comitetului cetățenilor) propunerii de inițiativă cetățenească intitulate „End the Cage Age”, reprezentați de doamnele Léopoldine CHARBONNEAUX și Olga KIKOU, care acționează în calitate de persoane de contact.

            Adoptată la Bruxelles, 5 septembrie 2018.

                  Pentru Comisie

               Frans TIMMERMANS

                  Prim-vicepreședinte

            (1)  JO L 65, 11.3.2011, p. 1.


Decizia Comisiei din 27/07/2017 de declarare a unei concentrări compatibilă cu piaţa comună (Cazul COMP/M.8435 - FMC / DUPONT DIVESTMENT BUSINESS) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


title: Decizia (UE) 2018/1256 a Consiliului din 18 septembrie 2018 de numire a unui supleant, propus de Republica Federală Germania, în cadrul Comitetului Regiunilor

text:
                  20.9.2018

                  RO

                  Jurnalul Oficial al Uniunii Europene

                  L 237/11

         DECIZIA (UE) 2018/1256 A CONSILIULUI
         din 18 septembrie 2018
         de numire a unui supleant, propus de Republica Federală Germania, în cadrul Comitetului Regiunilor
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 305,
         având în vedere propunerea guvernului german,
         întrucât:

                     (1)

                     La 26 ianuarie 2015, 5 februarie 2015 și 23 iunie 2015, Consiliul a adoptat Deciziile (UE) 2015/116 (1), (UE) 2015/190 (2) și (UE) 2015/994 (3) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2015 și 25 ianuarie 2020.

                     (2)

                     Un loc de supleant în cadrul Comitetului Regiunilor a devenit vacant ca urmare a încheierii mandatului domnului Sven AMBROSY,

               ADOPTĂ PREZENTA DECIZIE:

            Articolul 1
            Este numit în calitatea de supleant în cadrul Comitetului Regiunilor pentru durata rămasă a mandatului actual, care se încheie la 25 ianuarie 2020:

                        —

                        domnul Oliver SCHENK, Chef der Staatskanzlei und Staatsminister für Bundes- und Europaangelegenheiten (Freistaat Sachsen).

            Articolul 2
            Prezenta decizie intră în vigoare la data adoptării.

            Adoptată la Bruxelles, 18 septembrie 2018.

                  Pentru Consiliu

                  Președintele

               G. BLÜMEL

            (1)  Decizia (UE) 2015/116 a Consiliului din 26 ianuarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 20, 27.1.2015, p. 42).

            (2)  Decizia (UE) 2015/190 a Consiliului din 5 februarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 31, 7.2.2015, p. 25).

            (3)  Decizia (UE) 2015/994 a Consiliului din 23 iunie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 159, 25.6.2015, p. 70).


title: Decizia (UE) 2018/1309 a Parlamentului European din 18 aprilie 2018 privind descărcarea de gestiune pentru execuția bugetului general al Uniunii Europene aferent exercițiului financiar 2016, secțiunea I – Parlamentul European

text:
               3.10.2018

               RO

               Jurnalul Oficial al Uniunii Europene

               L 248/1

      DECIZIA (UE) 2018/1309 A PARLAMENTULUI EUROPEAN
      din 18 aprilie 2018
      privind descărcarea de gestiune pentru execuția bugetului general al Uniunii Europene aferent exercițiului financiar 2016, secțiunea I – Parlamentul European
      PARLAMENTUL EUROPEAN,

                  —

                  având în vedere bugetul general al Uniunii Europene aferent exercițiului financiar 2016 (1),

                  —

                  având în vedere conturile anuale consolidate ale Uniunii Europene pentru exercițiul financiar 2016 [COM(2017) 365 – C8-0248/2017] (2),

                  —

                  având în vedere Raportul privind gestiunea bugetară și financiară pentru exercițiul financiar 2016, secțiunea I – Parlamentul European (3),

                  —

                  având în vedere Raportul anual al auditorului intern pentru exercițiul financiar 2016,

                  —

                  având în vedere Raportul anual al Curții de Conturi referitor la execuția bugetului privind exercițiul financiar 2016, însoțit de răspunsurile instituțiilor (4),

                  —

                  având în vedere declarația de asigurare (5) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2016 în temeiul articolului 287 din Tratatul privind funcționarea Uniunii Europene,

                  —

                  având în vedere articolul 314 alineatul (10) și articolul 318 din Tratatul privind funcționarea Uniunii Europene,

                  —

                  având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (6), în special articolele 164, 165 și 166,

                  —

                  având în vedere Decizia Biroului din 16 iunie 2014 privind normele interne privind execuția bugetului Parlamentului European (7), în special articolul 22,

                  —

                  având în vedere articolul 94, articolul 98 alineatul (3) și anexa IV la Regulamentul său de procedură,

                  —

                  având în vedere raportul Comisiei pentru control bugetar (A8-0105/2018),

                  A.

                  întrucât președintele a adoptat conturile Parlamentului pentru exercițiul financiar 2016 la 28 iunie 2017;

                  B.

                  întrucât secretarul general, în calitate de ordonator de credite delegat principal, a confirmat, la 10 iulie 2017, că deține asigurări rezonabile că resursele alocate la bugetul Parlamentului au fost utilizate în scopurile pentru care au fost destinate și în conformitate cu principiul bunei gestiuni financiare și că procedurile de control instituite oferă garanțiile necesare cu privire la legalitatea și regularitatea operațiunilor subiacente;

                  C.

                  întrucât articolul 166 alineatul (1) din Regulamentul (UE, Euratom) nr. 966/2012 prevede că fiecare instituție a Uniunii are obligația de a lua toate măsurile necesare pentru a da curs observațiilor care însoțesc decizia de descărcare de gestiune adoptată de Parlamentul European,

                  1.

                  acordă președintelui descărcarea de gestiune pentru execuția bugetului Parlamentului European aferent exercițiului financiar 2016;

                  2.

                  își prezintă observațiile în cadrul rezoluției de mai jos;

                  3.

                  încredințează președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

               Președintele

            Antonio TAJANI

               Secretarul general

            Klaus WELLE

         (1)  JO L 48, 24.2.2016.

         (2)  JO C 323, 28.9.2017, p. 1.

         (3)  JO C 266, 11.8.2017, p. 1.

         (4)  JO C 322, 28.9.2017, p. 1.

         (5)  JO C 322, 28.9.2017, p. 10.

         (6)  JO L 298, 26.10.2012, p. 1.

         (7)  PE 422.541/Bur.


title: Decizia (UE) 2018/1561 a Consiliului din 15 octombrie 2018 privind poziția care urmează să fie adoptată, în numele Uniunii Europene, în cadrul Comitetului APE instituit prin Acordul interimar în vederea încheierii unui acord de parteneriat economic între Comunitatea Europeană și statele sale membre, pe de o parte, și partea „Africa Centrală”, pe de altă parte, în ceea ce privește adoptarea unei decizii a Comitetului APE cu privire la aderarea Republicii Croația la Uniunea Europeană

text:
                  18.10.2018

                  RO

                  Jurnalul Oficial al Uniunii Europene

                  L 261/23

         DECIZIA (UE) 2018/1561 A CONSILIULUI
         din 15 octombrie 2018
         privind poziția care urmează să fie adoptată, în numele Uniunii Europene, în cadrul Comitetului APE instituit prin Acordul interimar în vederea încheierii unui acord de parteneriat economic între Comunitatea Europeană și statele sale membre, pe de o parte, și partea „Africa Centrală”, pe de altă parte, în ceea ce privește adoptarea unei decizii a Comitetului APE cu privire la aderarea Republicii Croația la Uniunea Europeană
         CONSILIUL UNIUNII EUROPENE,
         având în vedere Tratatul privind funcționarea Uniunii Europene (TFUE), în special articolul 207 și articolul 218 alineatul (9),
         având în vedere Acordul interimar în vederea încheierii unui acord de parteneriat economic între Comunitatea Europeană și statele sale membre, pe de o parte, și partea „Africa Centrală”, pe de altă parte (denumit în continuare „acordul”) (1),
         având în vedere propunerea Comisiei Europene,
         întrucât:

                     (1)

                     Acordul a fost semnat în numele Uniunii la 15 ianuarie 2009 în temeiul Deciziei 2009/152/CE a Consiliului (2) și s-a aplicat cu titlu provizoriu din data de 4 august 2014.

                     (2)

                     Tratatul privind aderarea Republicii Croația la Uniunea Europeană a fost semnat la 9 decembrie 2011 și a intrat în vigoare la 1 iulie 2013.

                     (3)

                     Republica Croația a aderat la acord la 8 noiembrie 2017 prin depunerea actului de aderare.

                     (4)

                     În temeiul articolului 102 din acord, Comitetul APE poate hotărî cu privire la orice măsuri de modificare care ar putea fi necesare în urma aderării unor noi state membre la Uniune.

                     (5)

                     Este necesar să se stabilească poziția care urmează să fie adoptată, în numele Uniunii, cu privire la adoptarea unei decizii de către Comitet APE, la reuniunea sa anuală, cu privire la modificările acordului necesare ca urmare a aderării Republicii Croația la Uniune,

               ADOPTĂ PREZENTA DECIZIE:

            Articolul 1
            Poziția care urmează să fie adoptată în numele Uniunii Europene în cadrul Comitetului APE instituit prin Acordul interimar în vederea încheierii unui acord de parteneriat economic între Comunitatea Europeană și statele sale membre, pe de o parte, și partea „Africa Centrală”, pe de altă parte, în ceea ce privește adoptarea unei decizii a Comitetului APE la reuniunea sa anuală privind aderarea Republicii Croația la Uniune, se bazează pe proiectul de decizie atașat la prezenta decizie.

            Articolul 2
            După adoptare, decizia Comitetului APE se publică în Jurnalul Oficial al Uniunii Europene.

            Adoptată la Luxemburg, 15 octombrie 2018.

                  Pentru Consiliu

                  Președintele

               F. MOGHERINI

            (1)  JO L 57, 28.2.2009, p. 2.

            (2)  Decizia 2009/152/CE a Consiliului din 20 noiembrie 2008 privind semnarea și aplicarea cu titlu provizoriu a Acordului interimar în vederea încheierii unui acord de parteneriat economic între Comunitatea Europeană și statele sale membre, pe de o parte, și partea „Africa Centrală”, pe de altă parte (JO L 57, 28.2.2009, p. 1).

            PROIECT
            DECIZIA NR. … /2018 A COMITETULUI APE
            instituit prin Acordul interimar în vederea încheierii unui acord de parteneriat economic între Comunitatea Europeană și statele sale membre, pe de o parte, și partea „Africa Centrală”, pe de altă parte
            din …
            privind aderarea Republicii Croația la Uniunea Europeană
            COMITETUL APE,
            având în vedere Acordul interimar în vederea încheierii unui acord de parteneriat economic între Comunitatea Europeană și statele sale membre, pe de o parte, și partea „Africa Centrală”, pe de altă parte (denumit în continuare „acordul”), semnat la Bruxelles la 15 ianuarie 2009 și aplicat cu titlu provizoriu începând cu data de 4 august 2014, în special articolele 100, 102 și 107,
            având în vedere Tratatul privind aderarea Republicii Croația la Uniunea Europeană (denumită în continuare „Uniunea”) și Actul de aderare la acord depus de către Republica Croația la 8 noiembrie 2017,
            întrucât:

                        (1)

                        Potrivit acordului și în conformitate cu prezenta decizie, partea „Africa Centrală” este compusă din Republica Camerun.

                        (2)

                        Acordul se aplică, pe de o parte, teritoriilor în care se aplică Tratatul privind funcționarea Uniunii Europene și în condițiile prevăzute în respectivul tratat și, pe de altă parte, teritoriului Republicii Camerun.

                        (3)

                        În temeiul articolului 102 alineatul (3) din acord, Comitetul APE poate hotărî cu privire la orice măsuri de modificare care ar putea fi necesare în urma aderării unor noi state membre la Uniune,

                  ADOPTĂ PREZENTA DECIZIE:

               Articolul 1
               Republica Croația, ca parte la acord, adoptă și ia act de textele acordului, precum și de anexele, protocoalele și declarațiile anexate acestuia, în același mod ca și celelalte state membre ale Uniunii.

               Articolul 2
               Articolul 107 din acord se înlocuiește cu următorul text:

                     „Articolul 107
                     Texte autentice
                     Prezentul acord se întocmește în două exemplare în limbile bulgară, cehă, croată, daneză, engleză, estonă, finlandeză, franceză, germană, greacă, italiană, letonă, lituaniană, maghiară, malteză, olandeză, polonă, portugheză, română, slovacă, slovenă, spaniolă și suedeză, fiecare dintre aceste texte fiind egal autentice.”

               Articolul 3
               Uniunea comunică Republicii Camerun versiunea în limba croată a acordului.

               Articolul 4

                  (1)   Dispozițiile acordului se aplică mărfurilor exportate fie din Republica Camerun către Republica Croația, fie din Republica Croația către Republica Camerun, care respectă regulile de origine în vigoare pe teritoriul părților la acord și care, la data de 4 august 2014, fie se aflau în tranzit, fie erau depozitate temporar într-un antrepozit vamal sau într-o zonă liberă din Republica Camerun sau din Republica Croația.

                  (2)   Tratamentul preferențial se acordă în cazurile menționate la alineatul (1), cu condiția ca o dovadă de origine eliberată retroactiv de autoritățile vamale ale țării exportatoare să fie transmisă către autoritățile vamale ale țării importatoare, în termen de patru luni de la data intrării în vigoare a prezentei decizii.

               Articolul 5
               Republica Camerun se angajează să nu prezinte revendicări, solicitări sau sesizări, și nici să nu modifice și să nu retragă vreo concesie acordată în temeiul articolelor XXIV.6 și XXVIII din Acordul General pentru Tarife și Comerț (GATT) 1994 sau al articolului XXI din Acordul General privind Comerțul cu Servicii (GATS) în legătură cu aderarea Republicii Croația la Uniunea Europeană.

               Articolul 6
               Prezenta decizie intră în vigoare de la data semnării sale.
               Cu toate acestea, articolele 3 și 4 se aplică de la 4 august 2014.

               Adoptată la …,

                     Pentru Republica Camerun

                     Pentru Uniunea Europeană


title: Decizia (UE) 2018/1572 a Consiliului din 15 octombrie 2018 referitoare la aplicarea în Uniune a Regulamentelor nr. 9, 63 și 92 ale Comisiei Economice pentru Europa a Organizației Națiunilor Unite cu privire la dispozițiile uniforme privind omologarea vehiculelor cu trei roți, a mopedelor și a sistemelor de schimb de amortizare a zgomotului la evacuare pentru vehiculele din categoria L în ceea ce privește emisiile sonore

text:
                  19.10.2018

                  RO

                  Jurnalul Oficial al Uniunii Europene

                  L 262/55

         DECIZIA (UE) 2018/1572 A CONSILIULUI
         din 15 octombrie 2018
         referitoare la aplicarea în Uniune a Regulamentelor nr. 9, 63 și 92 ale Comisiei Economice pentru Europa a Organizației Națiunilor Unite cu privire la dispozițiile uniforme privind omologarea vehiculelor cu trei roți, a mopedelor și a sistemelor de schimb de amortizare a zgomotului la evacuare pentru vehiculele din categoria L în ceea ce privește emisiile sonore
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolele 114 și 207 coroborate cu articolul 218 alineatul (9),
         având în vedere propunerea Comisiei Europene,
         întrucât:

                     (1)

                     Prin Decizia nr. 97/836/CE a Consiliului (1), Uniunea a aderat la Acordul Comisiei Economice pentru Europa a Organizației Națiunilor Unite privind adoptarea specificațiilor tehnice uniforme pentru vehicule cu roți, echipamente și componente care pot fi montate și/sau folosite la vehicule cu roți și condițiile pentru recunoașterea reciprocă a omologărilor acordate pe baza acestor specificații (2) („Acordul revizuit din 1958”).

                     (2)

                     Cerințele armonizate din Regulamentul nr. 9 al Comisiei Economice pentru Europa a Organizației Națiunilor Unite (CEE-ONU) – Dispoziții uniforme privind omologarea vehiculelor din categoria L2, L4 și L5 în ceea ce privește emisiile sonore, Regulamentul CEE-ONU nr. 63 – Dispoziții uniforme privind omologarea vehiculelor din categoria L1 în ceea ce privește emisiile sonore și Regulamentul CEE-ONU nr. 92 – Dispoziții uniforme privind omologarea sistemelor de schimb neoriginale de amortizare a zgomotului la evacuare (NORESS) pentru vehiculele din categoriile L1, L2, L3, L4 și L5 în ceea ce privește emisiile sonore (denumite în continuare „Regulamentele ONU nr. 9, 63 și 92”) sunt menite să înlăture barierele tehnice din calea comerțului cu autovehicule între părțile contractante la Acordul revizuit din 1958 și să garanteze că aceste vehicule oferă un nivel ridicat de siguranță și de protecție. Vehiculele din categoria L cuprind vehicule ușoare, cum sunt bicicletele motorizate, mopedele cu două sau trei roți, motocicletele cu și fără ataș, triciclurile și cvadriciclurile.

                     (3)

                     Regulamentul (UE) nr. 168/2013 al Parlamentului European și al Consiliului (3) și Regulamentul delegat (UE) nr. 134/2014 al Comisiei (4) impun adoptarea unor niveluri sonore admisibile, a unor cerințe privind sistemele de schimb de amortizare a zgomotului la evacuare și a unor proceduri de încercare a vehiculelor cu două sau trei roți și a cvadriciclurilor.

                     (4)

                     Anexele IV, V și VI la Regulamentul (UE) nr. 168/2013 și anexa IX la Regulamentul (UE) nr. 134/2014 cuprind cerințe pentru omologarea de tip a vehiculelor din categoria L în ceea ce privește nivelul sonor admisibil și sistemul de evacuare.

                     (5)

                     La data aderării la Acordul revizuit din 1958, UE a aderat la mai multe regulamente ale ONU menționate în lista din anexa II la Decizia 97/836/CE; Regulamentele ONU nr. 9, 63 și 92 nu erau incluse în lista respectivă.

                     (6)

                     Astfel cum se prevede la articolul 3 alineatul (3) din Decizia 97/836/CE și în conformitate cu articolul 1 alineatul (7) din Acordul revizuit din 1958, Uniunea poate decide să aplice unul, câteva sau toate regulamentele ONU la care nu a aderat în momentul aderării sale la Acordul revizuit din 1958.

                     (7)

                     În urma amendamentelor recente aduse Regulamentelor ONU nr. 9, 63 și 92, prin care s-a procedat la alinierea acestora la dispozițiile tehnice relevante din Regulamentele (UE) nr. 168/2013 și (UE) nr. 134/2014, este oportun acum ca Uniunea să aplice Regulamentele ONU nr. 9, 63 și 92 pentru a stabili cerințe comune armonizate la nivel mondial. Acest lucru ar trebui să le permită întreprinderilor din Uniune să se conformeze unui ansamblu unic de cerințe recunoscute la nivel mondial, în special în părțile contractante la Acordul revizuit din 1958,

               ADOPTĂ PREZENTA DECIZIE:

            Articolul 1
            Uniunea Europeană aplică Regulamentul CEE-ONU nr. 9 – Dispoziții uniforme privind omologarea vehiculelor din categoria L2, L4 și L5 în ceea ce privește emisiile sonore, Regulamentul CEE-ONU nr. 63 – Dispoziții uniforme privind omologarea vehiculelor din categoria L1 în ceea ce privește emisiile sonore și Regulamentul CEE-ONU nr. 92 – Dispoziții uniforme privind omologarea sistemelor de schimb neoriginale de amortizare a zgomotului la evacuare (NORESS) pentru vehiculele din categoriile L1, L2, L3, L4 și L5 în ceea ce privește emisiile sonore.

            Articolul 2
            Prezenta decizie este notificată de către Comisie Secretarului General al Organizației Națiunilor Unite.

            Articolul 3
            Prezenta decizie se adresează Comisiei.

            Adoptată la Luxemburg, 15 octombrie 2018.

                  Pentru Consiliu

                  Președintele

               E. KÖSTINGER

            (1)  Decizia 97/836/CE a Consiliului din 27 noiembrie 1997 în vederea aderării Comunității Europene la Acordul Comisiei Economice pentru Europa a Organizației Națiunilor Unite privind adoptarea specificațiilor tehnice uniforme pentru vehicule cu roți, echipamente și componente care pot fi montate și/sau folosite la vehicule cu roți și condițiile pentru recunoașterea reciprocă a omologărilor acordate pe baza acestor specificații („Acordul revizuit din 1958”) (JO L 346, 17.12.1997, p. 78).

            (2)  JO L 346, 17.12.1997, p. 81.

            (3)  Regulamentul (UE) nr. 168/2013 al Parlamentului European și al Consiliului din 15 ianuarie 2013 privind omologarea și supravegherea pieței pentru vehiculele cu două sau trei roți și pentru cvadricicluri (JO L 60, 2.3.2013, p. 52).

            (4)  Regulamentul delegat (UE) nr. 134/2014 al Comisiei din 16 decembrie 2013 de completare a Regulamentului (UE) nr. 168/2013 al Parlamentului European și al Consiliului privind cerințele referitoare la performanțele de mediu și ale sistemului de propulsie și de modificare a anexei V la acesta (JO L 53, 21.2.2014, p. 1).


Decizia Comisiei din 15/06/2018 de declarare a unei concentrări compatibilă cu piaţa comună (Cazul COMP/M.8861 - Comcast / Sky) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


title: Decizia (UE) 2018/1701 a Comisiei din 7 noiembrie 2018 privind propunerea de inițiativă cetățenească intitulată „Etichetarea obligatorie nevegetarian/vegetarian/vegan a produselor alimentare” [notificată cu numărul C(2018) 7300]

text:
                  13.11.2018

                  RO

                  Jurnalul Oficial al Uniunii Europene

                  L 285/80

         DECIZIA (UE) 2018/1701 A COMISIEI
         din 7 noiembrie 2018
         privind propunerea de inițiativă cetățenească intitulată „Etichetarea obligatorie nevegetarian/vegetarian/vegan a produselor alimentare”

               [notificată cu numărul C(2018) 7300]

         (Numai textul în limba engleză este autentic)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 211/2011 al Parlamentului European și al Consiliului din 16 februarie 2011 privind inițiativa cetățenească (1), în special articolul 4,
         întrucât:

                     (1)

                     Obiectul propunerii de inițiativă cetățenească intitulată „Etichetarea obligatorie nevegetarian/vegetarian/vegan a produselor alimentare” se referă la „Etichetarea produselor alimentare pentru vegetarieni/vegani”.

                     (2)

                     Obiectivele propunerii de inițiativă cetățenească se referă la următoarele: „La nivelul UE este dificil pentru persoanele vegetariene și vegane să identifice produsele alimentare adecvate lor. Acestea trebuie să studieze lista de ingrediente a unui produs alimentar pentru a determina dacă este adecvat pentru a fi achiziționat, fiind extrem de atente la ingredientele ambigue care ar putea fi de origine vegetală sau animală. Această chestiune este cu atât mai complicată cu cât la nivelul UE nu există o modalitate unică prin care se indică acest lucru. De aceea propunem măsuri legislative care să prevadă obligativitatea introducerii pe toate produsele alimentare a uneia din următoarele 3 etichete ilustrate simple: nevegetarian, vegetarian sau vegan, alături de întreaga etichetă a produsului alimentar respectiv.”

                     (3)

                     Tratatul privind Uniunea Europeană (TUE) consolidează cetățenia Uniunii și îmbunătățește în continuare funcționarea democratică a Uniunii prevăzând, printre altele, că fiecare cetățean trebuie să aibă dreptul de a participa la viața democratică a Uniunii prin intermediul unei inițiative cetățenești europene.

                     (4)

                     În acest scop, procedurile și condițiile necesare pentru o inițiativă cetățenească ar trebui să fie clare, simple, accesibile și proporționale cu natura inițiativei cetățenești, astfel încât să încurajeze participarea cetățenilor și să sporească accesibilitatea Uniunii.

                     (5)

                     Un act juridic al Uniunii în scopul punerii în aplicare a tratatelor poate fi adoptat pentru apropierea actelor cu putere de lege și a actelor administrative ale statelor membre care au ca obiect instituirea și funcționarea pieței interne, pe baza articolului 114 din Tratatul privind funcționarea Uniunii Europene (TFUE).

                     (6)

                     Din acest motiv, propunerea de inițiativă cetățenească nu se află în mod vădit în afara sferei de competență a Comisiei în ceea ce privește prezentarea unei propuneri de act juridic al Uniunii în scopul punerii în aplicare a tratatelor, în conformitate cu articolul 4 alineatul (2) litera (b) din regulament.

                     (7)

                     În plus, s-a constituit comitetul cetățenilor și s-au desemnat persoanele de contact în conformitate cu articolul 3 alineatul (2) din regulament, iar propunerea de inițiativă cetățenească nu este nici vădit abuzivă, neserioasă sau vexatorie și nici nu contravine vădit valorilor Uniunii, prevăzute la articolul 2 din TUE.

                     (8)

                     Propunerea de inițiativă cetățenească intitulată „Etichetarea obligatorie nevegetarian/vegetarian/vegan a produselor alimentare” ar trebui să fie, prin urmare, înregistrată,

               ADOPTĂ PREZENTA DECIZIE:

            Articolul 1
            Se înregistrează propunerea de inițiativă cetățenească intitulată „Etichetarea obligatorie nevegetarian/vegetarian/vegan a produselor alimentare”.

            Articolul 2
            Prezenta decizie intră în vigoare la 12 noiembrie 2018.

            Articolul 3
            Prezenta decizie se adresează organizatorilor (membrii comitetului cetățenilor) propunerii de inițiativă cetățenească intitulate „Etichetarea obligatorie nevegetarian/vegetarian/vegan a produselor alimentare”, reprezentați de doamna Madeleina KAY și de doamna Stefania DELPRETE, care acționează în calitate de persoane de contact.

            Adoptată la Bruxelles, 7 noiembrie 2018.

                  Pentru Comisie

               Frans TIMMERMANS

                  Prim-vicepreședinte

            (1)  JO L 65, 11.3.2011, p. 1.


Decizia Comisiei din 15/11/2018 de declarare a unei concentrări compatibilă cu piaţa comună (Cazul COMP/M.9132 - CDC Habitat / SwissLife REIM / ICF Novedis) în temeiul Regulamentului (CE) nr. 139/2004 al Consiliului (Numai textul în limba franceză este autentic.)


Decizia Comisiei din 27/11/2018 de declarare a unei concentrări compatibilă cu piaţa comună (Cazul COMP/M.9137 - REHAU Verwaltungszentrale AG / MB Barter & Trading Holding AG) în temeiul Regulamentului (CE) nr. 139/2004 al Consiliului (Numai textul în limba germană este autentic.)


title: Decizia (UE) 2018/1867 a Consiliului din 26 noiembrie 2018 privind poziția care urmează să fie adoptată, în numele Uniunii Europene, în cadrul Comitetului mixt al SEE cu privire la modificarea anexei IX (Servicii financiare) la Acordul privind SEE (Omnibus II) (Text cu relevanță pentru SEE.)

text:
                  29.11.2018

                  RO

                  Jurnalul Oficial al Uniunii Europene

                  L 304/29

         DECIZIA (UE) 2018/1867 A CONSILIULUI
         din 26 noiembrie 2018
         privind poziția care urmează să fie adoptată, în numele Uniunii Europene, în cadrul Comitetului mixt al SEE cu privire la modificarea anexei IX (Servicii financiare) la Acordul privind SEE (Omnibus II)
         (Text cu relevanță pentru SEE)
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolele 50, 53, 62 și 114, coroborate cu articolul 218 alineatul (9),
         având în vedere Regulamentul (CE) nr. 2894/94 al Consiliului din 28 noiembrie 1994 privind normele de punere în aplicare a Acordului privind Spațiul Economic European (1), în special articolul 1 alineatul (3),
         având în vedere propunerea Comisiei Europene,
         întrucât:

                     (1)

                     Acordul privind Spațiul Economic European (2) (denumit în continuare „Acordul privind SEE”) a intrat în vigoare la 1 ianuarie 1994.

                     (2)

                     În temeiul articolului 98 din Acordul privind SEE, Comitetul mixt al SEE poate decide să modifice, printre altele, anexa IX la acordul menționat, care conține dispoziții referitoare la serviciile financiare.

                     (3)

                     Directiva 2014/51/UE a Parlamentului European și a Consiliului (3) urmează să fie încorporată în Acordul privind SEE.

                     (4)

                     Prin urmare, anexa IX la Acordul privind SEE ar trebui modificată în mod corespunzător.

                     (5)

                     În consecință, poziția Uniunii în cadrul Comitetului mixt al SEE ar trebui să se bazeze pe proiectul de decizie atașat,

               ADOPTĂ PREZENTA DECIZIE:

            Articolul 1
            Poziția care urmează să fie adoptată, în numele Uniunii, în cadrul Comitetului mixt al SEE cu privire la propunerea de modificare a anexei IX (Servicii financiare) la Acordul privind SEE se bazează pe proiectul de decizie a Comitetului mixt al SEE atașat la prezenta decizie.

            Articolul 2
            Prezenta decizie intră în vigoare la data adoptării.

            Adoptată la Bruxelles, 26 noiembrie 2018.

                  Pentru Consiliu

                  Președintele

               J. BOGNER-STRAUSS

            (1)  JO L 305, 30.11.1994, p. 6.

            (2)  JO L 1, 3.1.1994, p. 3.

            (3)  Directiva 2014/51/UE a Parlamentului European și a Consiliului din 16 aprilie 2014 de modificare a Directivelor 2003/71/CE și 2009/138/CE și a Regulamentelor (CE) nr. 1060/2009, (UE) nr. 1094/2010 și (UE) nr. 1095/2010 în ceea ce privește competențele Autorității europene de supraveghere (Autoritatea Europeană de Asigurări și Pensii Ocupaționale) și ale Autorității europene de supraveghere (Autoritatea Europeană pentru Valori Mobiliare și Piețe) (JO L 153, 22.5.2014, p. 1).

            PROIECT
            DECIZIA NR. … A COMITETULUI MIXT AL SEE
            din …
            de modificare a anexei IX (Servicii financiare) la Acordul privind SEE
            COMITETUL MIXT AL SEE,
            având în vedere Acordul privind Spațiul Economic European (denumit în continuare „Acordul privind SEE”), în special articolul 98,
            întrucât:

                        (1)

                        Directiva 2014/51/UE a Parlamentului European și a Consiliului din 16 aprilie 2014 de modificare a Directivelor 2003/71/CE și 2009/138/CE și a Regulamentelor (CE) nr. 1060/2009, (UE) nr. 1094/2010 și (UE) nr. 1095/2010 în ceea ce privește competențele Autorității europene de supraveghere (Autoritatea Europeană de Asigurări și Pensii Ocupaționale) și ale Autorității europene de supraveghere (Autoritatea Europeană pentru Valori Mobiliare și Piețe) (1) urmează să fie încorporată în Acordul privind SEE.

                        (2)

                        Prin urmare, anexa IX la Acordul privind SEE ar trebui modificată în mod corespunzător,

                  ADOPTĂ PREZENTA DECIZIE:

               Articolul 1
               Anexa IX la Acordul privind SEE se modifică după cum urmează:

                           1.

                           Punctul 1 (Directiva 2009/138/CE a Parlamentului European și a Consiliului) se modifică după cum urmează:

                                       (i)

                                       se adaugă următoarea liniuță:

                                                   „—

                                                      32014 L 0051: Directiva 2014/51/UE a Parlamentului European și a Consiliului din 16 aprilie 2014 (JO L 153, 22.5.2014, p. 1).”;

                                       (ii)

                                       se adaugă următoarele adaptări:

                                                   „(k)

                                                   Trimiterile din directivă la competențele EIOPA prevăzute la articolele 18 și 19 din Regulamentul (UE) nr. 1094/2010 al Parlamentului European și al Consiliului se înțeleg ca referindu-se, în cazurile prevăzute la punctul 31h din prezenta anexă și în conformitate cu acesta, la competențele Autorității AELS de Supraveghere în ceea ce privește statele AELS.

                                                   (l)

                                                   La articolul 52 alineatul (3) și la articolul 77f alineatul (1), după cuvântul «Consiliului» se introduc cuvintele «, Autorității AELS de Supraveghere, Comitetului permanent al statelor AELS».

                                                   (m)

                                                   La articolul 65a, după cuvântul «EIOPA» se introduc cuvintele «sau, după caz, Autoritatea AELS de Supraveghere».

                                                   (n)

                                                   La articolul 70, trimiterile la «băncile centrale din cadrul Sistemului European al Băncilor Centrale (SEBC)» și la «băncile centrale din cadrul SEBC» se interpretează ca incluzând, pe lângă înțelesul lor din directivă, băncile centrale naționale ale statelor AELS.

                                                   (o)

                                                   La articolul 138 alineatul (4), în ceea ce privește statele AELS, cuvântul «EIOPA» se citește «Autoritatea AELS de Supraveghere», iar cuvintele «conform declarațiilor EIOPA» se înlocuiește cu formularea «conform declarațiilor Autorității AELS de Supraveghere, pe baza unor proiecte elaborate de EIOPA».

                                                   (p)

                                                   EIOPA nu va face schimb de informații provenite de la statele AELS ca parte a acordurilor de cooperare încheiate cu țări terțe sau cu autoritățile acestora în temeiul articolului 172 alineatul (4) litera (e) sau al articolului 260 alineatul (5) litera (e) fără acordul explicit al autorităților care le-au transmis și, după caz, numai în scopul pentru care autoritățile în cauză și-au dat acordul.

                                                   (q)

                                                   La articolul 308b alineatul (15), în ceea ce privește statele AELS, cuvintele «23 mai 2014» se citesc «data intrării în vigoare a Deciziei nr. …/… a Comitetului mixt al SEE [prezenta decizie]».”.

                           2.

                           La punctele 29b (Directiva 2003/71/CE a Parlamentului European și a Consiliului), 31eb [Regulamentul (CE) nr. 1060/2009 al Parlamentului European și al Consiliului] și 31i [Regulamentul (UE) nr. 1095/2010 al Parlamentului European și al Consiliului] se adaugă următorul text:

                                       „—

                                          32014 L 0051: Directiva 2014/51/UE a Parlamentului European și a Consiliului din 16 aprilie 2014 (JO L 153, 22.5.2014, p. 1).”

                           3.

                           La punctul 31h [Regulamentul (UE) nr. 1094/2010 al Parlamentului European și al Consiliului] se adaugă următorul text:
                           „, astfel cum a fost modificat prin:

                                       —

                                          32014 L 0051: Directiva 2014/51/UE a Parlamentului European și a Consiliului din 16 aprilie 2014 (JO L 153, 22.5.2014, p. 1).”

               Articolul 2
               Textele Directivei 2014/51/UE în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.

               Articolul 3
               Prezenta decizie intră în vigoare la […], cu condiția să se fi efectuat toate notificările prevăzute la articolul 103 alineatul (1) din Acordul privind SEE (*1).

               Articolul 4
               Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.

               Adoptată la Bruxelles,

                     Pentru Comitetul mixt al SEE

                     Președintele

                     Secretarii Comitetului mixt al SEE

               (1)  JO L 153, 22.5.2014, p. 1.

               (*1)  [Nu au fost semnalate obligații constituționale.] [Au fost semnalate obligații constituționale.]


title: Decizia Consiliului din 26 noiembrie 2018 de adoptare a poziției Consiliului privind proiectul de buget rectificativ nr. 6 al Uniunii Europene pentru exercițiul financiar 2018

text:
                  29.11.2018

                  RO

                  Jurnalul Oficial al Uniunii Europene

                  C 430/1

         DECIZIA CONSILIULUI
         din 26 noiembrie 2018
         de adoptare a poziției Consiliului privind proiectul de buget rectificativ nr. 6 al Uniunii Europene pentru exercițiul financiar 2018
         (2018/C 430/01)
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 314, coroborat cu Tratatul de instituire a Comunității Europene a Energiei Atomice, în special articolul 106a,
         având în vedere Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012 (1), în special articolul 44,
         întrucât:

                     —

                     bugetul Uniunii pentru exercițiul financiar 2018 a fost adoptat definitiv la 30 noiembrie 2017 (2);

                     —

                     la 16 octombrie 2018, Comisia a înaintat o propunere care conținea proiectul de buget rectificativ nr. 6 la bugetul general pentru exercițiul financiar 2018.

                     —

                     pentru a permite adoptarea proiectului de buget rectificativ nr. 6 la bugetul general pentru exercițiul financiar 2018 înainte de sfârșitul anului, Consiliul trebuie să acționeze fără întârziere. Prin urmare, se justifică scurtarea, în conformitate cu articolul 3 alineatul (3) din Regulamentul de procedură al Consiliului, a termenului de opt săptămâni pentru informarea parlamentelor naționale prevăzut la articolul 4 din Protocolul (nr. 1),

               DECIDE:

            Articol unic
            Poziția Consiliului privind proiectul de buget rectificativ nr. 6 al Uniunii Europene pentru exercițiul financiar 2018 a fost adoptată la 26 noiembrie 2018.
            Textul integral poate fi accesat pentru consultare sau descărcare pe site-ul Consiliului: http://www.consilium.europa.eu/

            Adoptată la Bruxelles, 26 noiembrie 2018.

                  Pentru Consiliu

                  Președintele

               J. BOGNER-STRAUSS

            (1)  JO L 193, 30.7.2018, p. 1.

            (2)  JO L 57, 28.2.2018, p. 1.